O inositol é a cabeza polar característica do fosfatidilinositol.
O fosfoinosítido PI(3,4,5)P3.
O **fosfatidilinositol** (abreviado PI ou PtdIns) é un fosfolípido que contén o polialcohol cíclico inositol, e é un compoñente minoritario das membranas celulares eucarióticas e bastante raro nas bacterias.

O inositol do fosfatidilinositol pode ser fosforilado para formar **fosfoinosítidos** monofosfato (PIP), bisfosfato (PIP2) e trifosfato (PIP3).

Biosíntese
----------

A síntese do fosfatidilinositol está catalizada pola fosfatidilinositol sintase e implica ao CDP-diacilglicerol e o L-*myo*-inositol, e é unha ruta bastante distinta da utilizada para sintetizar fosfatidilcolina ou fosfatidiletanolamina. O encima fosfatidilinositol sintase está localizado principalmente no retículo endoplasmático, e nos lévedos pode aparecer tamén na cara citosólica da membrana plasmática.

Biosíntese do fosfatidilinositol catalizada pola fosfatidilinositol sintase. Figura adaptada de Christopher, K.; van Holde, K.E.; Ahern, Kevin G. Biochemistry Third Edition. Pearson Education, Inc: Singapore, 2005; p 678..

Química
-------

O fosfatidilinositol é un fosfoglicérido, xa que está formado por unha glicerina (ou glicerol) unida a dous ácidos graxos, que forman un diacilglicérido, que está unido polo OH libre da glicerina a un fosfato e este está unido ao inositol. O fosfatidilinositol é un lípido anfipático porque ten unha parte polar (o inositol e o fosfato) e unha parte apoar (o diacilglicérido).

Os ácidos graxos máis comúns nos fosfoinosítidos son o ácido esteárico na posición SN1 e o ácido araquidónico, na SN2. De feito, o fosfatidilinositol dos alimentos é a fonte principal de ácido araquidónico necesario para sintetizar eicosanoides como as prostaglandinas. A hidrólise dos fosfoinosítidos rende un mol de glicerina, dous moles de ácidos graxos, un mol de inositol e un, dous ou tres moles de ácido fosfórico, dependendo do número de fosfatos unidos no anel de inositol. Os fosfoinosítidos considéranse os fosfolípidos máis ácidos.

Fosfoinosítidos
---------------

As formas fosforiladas do fosfatidilinositol denomínanse fosfoinosítidos  e xogan un importante papel como lípidos sinalizadores, na transdución de sinais, no tránsito de substancias a través da membrana  e na regulación do ADN. O fosfatidilinositol xa ten normalmente un fosfato, pero os fosfoinosítidos teñen fosfatos adicionais unidos ao inositol. O anel de inositol pode ser fosforilado por unha serie de encimas quinases nos seus grupos hidroxilo 3, 4 e 5 en seis combinacións posibles. Porén, é característico que os hidroxilos 2 e 6 non estean fosforilados debido á impedimentos estéricos.

Os sete tipos de fosfoinosítidos seguintes foron atopados en animais:

Fosfatidilinositol monofosfatos:

* Fosfatidilinositol 3-fosfato, tamén chamado PtdIns3*P* ou PI(3)P
* Fosfatidilinositol 4-fosfato, tamén coñecido como PtdIns4*P* ou PI(4)P
* Fosfatidilinositol 5-fosfato, tamén denominado PtdIns5*P* ou PI(5)P

Fosfatidilinositol bisfosfatos:

* Fosfatidilinositol 3,4-bisfosfato, tamén chamado PtdIns(3,4)*P*2 ou PI(3,4)P2
* Fosfatidilinositol 3,5-bisfosfato, tamén chamado PtdIns(3,5)*P*2 ou PI(3,5)P2
* Fosfatidilinositol 4,5-bisfosfato, tamén coñecido como PtdIns(4,5)*P*2, PI(4,5)P2 ou tamén, simplemente, PIP2

Fosfatidilinositol trisfosfato:

* Fosfatidilinositol 3,4,5-trisfosfato, abreviado como PtdIns(3,4,5)*P*3 ou PI(3,4,5)P3 ou PIP3.

Estes fosfoinosítidos tamén se encontran nas plantas, coa excepción do PIP3.

Notas
-----

1. 1 2  Mathews Chrisotphe K. van Holde, K.E.; Ahern, Kevin G. (2005). *Biochemistry Third Edition*.
2. ↑  Kuksis, A. Inositol Phospholipid Metabolism and Phosphatidyl Inositol Kinases. Laboratory Techniques in Biochemistry and Molecular Biology, Volume 30, 970 pp. (Elsevier, Amsterdam) (2003)
3. ↑  Di Paolo G, De Camilli P (2006). "Phosphoinositides in cell regulation and membrane dynamics". *Nature* **443** (7112): 651–7. PMID 17035995. doi:10.1038/nature05185.
4. ↑  Muller-Roeber B Pical C (2002). *Inositol Phospholipid Metabolism in Arabidopsis. Characterized and Putative Isoforms of Inositol Phospholipid Kinase and Phosphoinositide-Specific Phospholipase C*.

Véxase tamén
------------

### Outros artigos

* Inositol
* Inositol fosfato

### Ligazóns externas

* Phosphatidylinositol at Lipid Library

| * v
* c
* e
Tipos de lípidos |
| --- |
| Xeral | Anfipático ·  Micela ·  Saponificación ·  Graxa saturada ·  Graxa insaturada ·  Ácido graxo esencial |
| Ácidos graxos | Ácido palmítico ·  Ácido esteárico ·  Ácido oleico ·  Ácido linoleico ·  Ácido α-linolénico ·  Ácido araquidónico |
| (Acil)glicéridos | Monoglicéridos ·  Diglicéridos ·  Triglicéridos ·  |
| Ceras | Ceras |
| Fosfoglicéridos | Fosfatidilcolina ·  Fosfatidiletanolamina ·  Fosfatidilserina ·  Fosfatidilinositol ·  Fosfatidilglicerol ·  Cardiolipina ·  Lecitina ·  Ácido fosfatídico ·  Ácido lisofosfatídico |
| Esfingolípidos | Ceramidas ·  Esfingomielinas ·  Glicoesfingolípidos  ·  |
| Glicolípidos | Gangliósidos ·  Cerebrósidos ·  Globósidos ·  |
| Esteroides | Esterol ·  Colesterol  ·  Lanosterol ·  Corticoides ·  Esteroides sexuais |
| Terpenos | Escualeno ·  Carotenoides (Carotenos ·  Xantofilas) |
| Eicosanoides | Prostanoides (Prostaglandinas ·  Prostaciclinas ·  Tromboxanos) ·  Leucotrienos |
| Compoñentes | Esfingosina ·  Glicerol ·  Isopreno ·  Colina ·  Etanolamina ·  Serina ·  Inositol ·  Fosfato |

|  |  |
| --- | --- |
| Control de autoridades | 
* Wd: Q2273248
* EBID: ID
* JSTOR: phosphatidylinositols
* MAG: 2780610907

 |

|  |  |
| --- | --- |
| Identificadores | 
* ChEBI: 28874
* IEDB: 135392
* MeSH: D010716
* MeSH: D10.570.755.375.760.400.942

 |